ดิฉันเพิ่งตรวจพบว่าเป็นโรคความดันสูงเมื่อเดือนที่แล้ว ตอนนี้คุณให้กินยาวันละ 2 เม็ด ดิฉันมีอาการปวดศีรษะรุนแรงมากเวลาตื่นมากลางดึก หรือ ตื่นเช้า ระหว่างวันไม่เคยปวดนะคะ แต่สักพักก็หายไป ดิฉันนอนดึกนะคะประมาณเที่ยงคืนอาการนี้เคยเป็นบ้างก่อนพบว่าเป็นโรงความดันสูง และตอนนี้ก็ยังเป็นอยู่ อาการปวดศีรษะรุนแรงนี้เกิดจากนอนดึกร่วมกับเป็นความดันสูงใช่ไหมคะ
สวัสดีค่ะ อาการปวดศีรษะรุนแรง อาจมีสาเหตุจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา หรือการพักผ่อนน้อย-ปวดจากความดันสูงมากผิดปกติ เช่นเกิน 160/90 มิลลิเมตรปรอทนานติดต่อกัน อาจมีอาการอื่นๆจากความดันสูงร่วมด้วยเช่นตาพร่ามัว ปัสสาวะไม่ออก เจ็บแน่นหน้าอก ซึ่งเป็นอาการอันตราย-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งในกรณีนี้ที่ปวดมากจนต้องตื่นมากลางดึก ควรไปพบแพทย์เพื่อตรวจวัดความดันและหาสาเหตุอื่นๆเพิ่มเติมดังกล่าวไป สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ควรรีบไป สาเหตุอาจจะเกี่ยวหรือไม่เกี่ยวกับความดังสูงก็ได้ ต้องวัดความดันประกอบด้วยค่ะการดูแลตัวเองเบื้องต้น พักผ่อนให้เพียงพอ ควรนอนอย่างน้อยวันละ 6-8 ชั่วโมงติดต่อกัน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ได้ และกินยาความดันอย่างสม่ำเสมอ ไม่ขาดยา